text: 葛奇祚，字子長，號正生，別號澹齋主人，應天府高淳縣人，明朝政治人物。生平.崇禎十二年癸未十一月，李自成陷陝西。漢中總兵趙光遠劫瑞王朱常浩入四川，關南道陳纁從；至保寧府，四川巡撫陳士奇與巡按御史劉之渤、上巡道葛奇祚等迎之，遣光遠還漢中，而奉王駐重慶。奇祚居心寬厚，蒞事精勤。每巡州縣，為民興利除害，愷惻動人。吏民有一善，必稱揚之；有過則諭之使改，不遽責也。時百姓不肯迎瑞王，奇祚抑鬱成病；及王入重慶，乃曰：『吾事畢矣』！竟死。囊無餘物，士民斂錢殮之。。
metadata: erhwenkuo/wikipedia-zhtw
metadata: 葛奇祚
metadata: https://zh.wikipedia.org/wiki?curid=7417949